Кожны ўдзельнік фестывалю выбіраў самую цікавую для сябе адукацыйную праграму. Так, будучыя архітэктары абмяркоўвалі выклікі і перспектывы ў сферы архітэктуры, урбаністыкі, дызайну, паразважалі, куды прывядзе свет сучасная мода, і інш. Захопленыя экалогіяй на сустрэчах, спікерам на якіх выступаў міністр энергетыкі Расіі Аляксандр Новак, выказалі свае прапановы для захавання біяразнастайнасці, паразважалі, ці выратуюць свет экалагічныя трэнды, прэзентавалі сваё бачанне экалагічнага стану планеты ў будучыні. У маладзёжным медыяцэнтры разгарнуліся дыскусіі наконт праўды і хлусні ў сучаснай журналістыцы, наконт таго, як трэба весці барацьбу за ўвагу і як правільна прыцягнуць аўдыторыю. Свая тэрыторыя была і ў валанцёраў: яны абмеркавалі, як з дапамогай творчасці дапамагаць тым, каму неабходна дапамога, прадставілі сваім калегам з розных краін свету інклюзіўныя валанцёрскія практыкі, на прыкладзе рэальных гісторый расказалі пра работу ў зонах гуманітарных крызісаў. Абараняць свет моладзь вучыў міністр замежных спраў Расіі Сяргей Лаўроў. Разам з ім юнакі і дзяўчаты выбудоўвалі ўласны погляд на стратэгіі развіцця сваіх краін, шукалі новыя мадэлі кіраўніцтва дзяржавай і абмяркоўвалі, як яны самі могуць прымаць уд зел у кіраўніцтве дзяржавай. Маладыя людзі напоўніцу акунуліся ў такія выбраныя імі прафесійныя сферы, як авіяцыя будучыні, сусветная чыгунка і інш.